**IZBORNOM VEĆU MEDICINSKOG FAKULTETA**

**UNIVERZITETA U BEOGRADU**

Komisija za pripremu referata u sastavu:

1. **Prof. dr Ana Banko**, profesor Medicinskog fakulteta Univerziteta u Beogradu, predsednik
2. **Doc. dr Danijela Miljanović**, docent Medicinskog fakulteta Univerziteta u Beogradu, član
3. **Prof. dr Dušan Pavlica**, redovni profesor Stomatološkog fakulteta Univerziteta u Beogradu, član

određena na sednici Izbornog veća Medicinskog fakulteta u Beogradu održanoj 15.05.2024. godine, analizirala je prijave na konkurs raspisan u oglasnim novinama Nacionalne službe za zapošljavanje „Poslovi“ objavljenom 29.05.2024. godine, za **izbor jednog asistenta u zvanje ASISTENTA SA DOKTORATOM,** za užu naučnu oblast **MIKROBIOLOGIJA** na određeno vreme od 1 godine, podnosi sledeći

**IZVEŠTAJ**

Na raspisani konkurs se javio jedan (1) kandidat:

**1. dr Marko Janković**

dosadašnji asistent na predmetu Mikrobiologija i Klinička mikrobiologija Medicinskog fakulteta Univerziteta u Beogradu.

**A. OSNOVNI BIOGRAFSKI PODACI**

Dr Marko (Gradimir) Janković rođen je 07.12.1987. godine u Beogradu. Zaposlen je na Institutu za Mikrobiologiju i imunologiju Medicinskog fakulteta Univerziteta u Beogradu u zvanju asistenta od 15.12.2021. godine za užu naučnu oblast Mikrobiologija.

**B. STRUČNA BIOGRAFIJA, DIPLOME I ZVANJA**

**Osnovne studije**

Dr Marko Janković je upisao Medicinski fakultet Univerziteta u Beogradu školske 2006/2007. godine i isti završio u septembru 2012. godine, sa prosečnom ocenom 9,48 (devet četrdeset i osam).

Obavio je obavezni lekarski staž 2012/13. godine i položio stručni ispit za doktora medicine 2013. godine. Bio je stpendista Fondacije za naučni i umetnički podmladak tokom 3 godine (2008/9, 2009/10, 2010/11).

**Poslediplomske studije**

Dr Marko Janković je upisao Specijalističke akademske studije – modul Hematologija – na Medicinskom fakultetu u Beogradu 2012. godine, a završio iste 2015. godine odbranom specijalističkog akademskog rada pod nazivom ''Hemofagocitna limfohistiocitoza u infektivnim bolestima'' (članovi komisije: prof. dr Andrija Bogdanović (mentor), prof. dr Milorad Pavlović, prof. dr Milena Todorović). Teza na ovom modulu je odbranjena u Beogradu, 2015. godine na Medicinskom fakultetu u Beogradu.

**Doktorske studije**

Doktorske studije iz Molekularne medicine na Medicinskom fakultetu u Beogradu, dr Marko Janković je pod mentorstvom prof. dr Tanje Jovanović upisao školske 2015/2016. godine i položio sve programom predviđene ispite. Doktorsku disertaciju pod nazivom ‘’Povezanost infekcije i genotipova humanog citomegalovirusa sa kliničkim ispoljavanjma u bolesnika sa hematološkim malignitetima’’ je odbranio 30. septembra 2022. godine u Beogradu, na Medicinskom fakultetu u Beogradu (članovi komisije: prof. dr Maja Ćupić [MFUB], prof. dr Dragana Vujić [MFUB], prof. dr Dobrila Stanković Đorđević [Medicinski fakultet Univerziteta u Nišu], čime je stekao uslov za sticanje zvanja doktora medicinskih nauka.

**Specijalizacija**

Dr Marko Janković je upisao specijalističke studije iz Medicinske mikrobiologije na Medicinskom fakultetu u Beogradu 2017. godine, i trenutno je pred polaganjem specijalističkog ispita.

**Dosadašnji izbori u zvanja**

Dr Marko Janković je izabran u zvanje saradnika u nastavi za predmet Mikrobiologija na Medicinskom fakultetu Univerziteta u Beogradu 23.11.2016. godine. U zvanje saradnika u nastavi na istom predmetu ponovo je izabran 23.11.2017. godine. U zvanje asistenta izabran je 26.12.2018. godine. U zvanje asistenta na istom predmetu ponovo je izabran 15.12.2021. godine.

**C. OCENA O REZULTATIMA PEDAGOŠKOG RADA**

Dr Marko Janković je kao student osnovnih studija tokom 6 semestara, učestvovao u izvođenju praktične nastave na Katedri za histologiju i embriologiju, kao student-demonstrator.

Tokom 8 godina rada na mestu saradnika u nastavi i asistenta dr Marko Janković je sa uspehom učestvovao u izvođenju praktične i seminarske nastave za redovne studente u okviru predmeta ‘’Mikrobiologija’’ za studente druge godine i predmeta ‘’Klinička mikrobiologija’’ za studente četvrte godine integrisanih akademskih studija (ukupno 194 časova godišnje), kao i u izvođenju kolokvijuma i praktičnih ispita. Dr Marko Janković učestvuje i u izvođenju onlajn nastave na predmetu ‘’Klinička mikrobiologija’’. Takođe, na mestu je koordinatora za onlajn nastavu.

Pored navedenog, dr Marko Janković učestvuje u organizaciji i izvođenju nastave iz izbornog predmeta “Osnovi molekularne virusologije” za studente treće godine integrisanih akademskih studija (srpski i engleski program) na Medicinskom fakultetu u Beogradu putem onlajn nastave.

Dr Marko Janković je učestvuje u izvođenju praktične nastave iz predmeta ‘’Mikrobiologija’’ na osnovnim akademskim studijama – Sestrinstvo na Medicinskom fakultetu u Beogradu.

Tokom školske 2022/2023. godine u kojoj je kandidat učestvovao u nastavi, u evaluaciji od strane studenata, kandidat je ocenjen ocenom 4,93.

**D. OCENA REZULTATA U OBEZBEĐIVANJU NAUČNO-NASTAVNOG PODMLADKA**

Dr Marko Janković je učestvovao do sada kao mentor u izvođenju 5 studentskih radova:

* Školska godina 2020/2021; Mentor: dr Marko Janković; autor: Marija Kukurić; naziv rada: “Učestalost aktivnih virusnih infekcija nakon alogene transplantacije matične ćelije hematopoeze: iskustvo jedne ustanove”; prezentovano na mini-simpozijumu MFUB
* Školska godina 2021/2022; Mentor: dr Marko Janković; autor: Kesnija Lalić; naziv rada: „Distribucija gB genotipova Citomegalovirusa kod odraslih primalaca transplanta hematopoetskih matičnih ćelija u Srbiji“; prezentovano na mini-simpozijumu MFUB
* Školska godina 2021/2022; Mentor: dr Marko Janković; autor: Anđela Kovčić; naziv rada: „Citomegalovirus kod odraslih sa limfoidnim neoplazmama B-ćelija“; prezentovano na mini-simpozijumu MFUB
* Školska godina 2022/2023; Mentor: dr Marko Janković; autor: Nataša Jovanović; naziv rada: „Povezanost između infekcije humanim citomegalovirusom i tumora glave i vrata: iskustvo jedne ustanove i globalna perspektiva“; prezentovano na mini-simpozijumu MFUB
* Školska godina 2022/2023; Mentor: dr Marko Janković; autor: Tamara Vasiljević; naziv rada: „Značaj gB genotipova citomegalovirusa kod odraslih pacijenata lečenih transplantacijom matičnim ćelijama hematopoeze: Iskustvo jedne ustanove“; prezentovano na mini-simpozijumu MFUB

Dr Marko Janković je sarađivao u još 3 studentska rada.

* Školska godina 2018/2019; Mentor: Prof. dr Maja Ćupić; autor: Natali Malešević; naziv rada: „Cytomegalovirus gB and gN Genotypes Distribution in Pediatric Hematopoietic Stem Cell Transplant Recipients in Serbia“; prezentovano na mini-simpozijumu MFUB
* Školska godina 2019/2020; Mentor: dr Tanja Jovanović; autor: Marija Nikolić; naziv rada: „Factors associated with cytomegalovirus seropositivity in adult patients with hematologic malignancies“; prezentovano na mini-simpozijumu MFUB
* Školska godina 2023/2024; Mentor: Prof. dr Maja Ćupić; autor: Ivana Ćelić; naziv rada: „Varijante gN genotipova humanog citomegalovirusa kod pedijatrijskih pacijenata sa transplantacijom matične ćelije hematopoeze“; prezentovano na mini-simpozijumu MFUB

**E. PODACI O OBJAVLJENIM NAUČNO-ISTRAŽIVAČKIM RADOVIMA**

1. **Spisak objavljenih radova**

***Originalni radovi in extenso u časopisima sa JCR liste:***

1. **Jankovic M**, Knezevic T, Tomic A, Milicevic O, Jovanovic T, Djunic I, Mihaljevic B, Knezevic A, Todorovic-Balint M. Human Cytomegalovirus Oncoprotection across Diverse Populations, Tumor Histologies, and Age Groups: The Relevance for Prospective Vaccinal Therapy. Int J Mol Sci. 2024; 25(7):3741. https://doi.org/10.3390/ijms25073741. (M21, IF: 5,6)
2. Vasiljevic T, **Jankovic M**, Tomic A, Bakrac I, Radenovic S, Miljanovic D, Knezevic A, Jovanovic T, Djunic I, Todorovic-Balint M. Significance of Cytomegalovirus gB Genotypes in Adult Patients Undergoing Hematopoietic Stem Cell Transplantation: Insights from a Single-Centre Investigation. Pharmaceuticals. 2024; 17(4):428. https://doi.org/10.3390/ph17040428 M22, (IF: 4,6)
3. Novkovic M, Banovic Djeri B, Ristivojevic B, Knezevic A, **Jankovic M**, Tanasic V, Radojicic V, Keckarevic D, Vidanovic D, Tesovic B, Skakic A, Tolinacki M, Moric I, Djordjevic V. Genome sequence diversity of SARS-CoV-2 in Serbia: insights gained from a 3-year pandemic study. Front Microbiol. 2024 Feb 27;15:1332276. doi: 10.3389/fmicb.2024.1332276. (M21, IF: 5,2)
4. Zamurovic M, Tomic A, Pikula A, Simanic S, Knezevic A, **Jankovic M**, Lackovic M, Djakovic E, Rovcanin M. Understanding the Dynamics of Human Papillomavirus and Diagnostic Discrepancies in Cervical Pathology: A Single Center Experience. Diagnostics. 2023; 13(24):3614. https://doi.org/10.3390/diagnostics13243614. (M22, IF: 3,6)
5. Kolarž P, Ilic A, **Jankovic M**, Janićijević A, Trbovich AM. Estimating aerosol particle removal in indoor air by ion-enhanced deposition. J Aerosol Sci. 2023; 173:106199. DOI:10.1016/j.jaerosci.2023.106199. (M22, IF: 4,5)
6. Siljic M, Sehovic R, **Jankovic M**, Stamenkovic G, Loncar A, Todorovic M, Stanojevic M, Cirkovic V. Evolutionary dynamics of Usutu virus: Worldwide dispersal patterns and transmission dynamics in Europe. Front Microbiol. 2023 Mar 23;14:1145981. doi: 10.3389/fmicb.2023.1145981. (M21, IF: 5,2)
7. **Jankovic M**, Cirkovic V, Stamenkovic G, Loncar A, Todorovic M, Stanojevic M, Siljic M. Detection of the Xanthi Chryso-like Virus in New Geographical Area and a Novel Arthropod Carrier. Trop Med Infect. 2023; 8(4):225. https://doi.org/10.3390/tropicalmed8040225. (M23, IF:2,9)
8. **Janković M**, Knežević A, Todorović M, Đunić I, Mihaljević B, Soldatović I, Protić J, Miković N, Stoiljković V, Jovanović T. Cytomegalovirus infection may be oncoprotective against neoplasms of B-lymphocyte lineage: single-institution experience and survey of global evidence. Virol J. 2022 Sep 29;19(1):155. doi: 10.1186/s12985-022-01884-1. (M22, IF: 4,8)
9. **Janković M**, Knežević A, Ćupić M, Vujić D, Simić M, Zečević Ž, Gobeljić B, Jovanović T. Factors Associated With Cytomegalovirus Infection in Pediatric Allogeneic Hematopoietic Stem Cell Transplant Recipients: A Prospective Single-Center Study. Exp Clin Transplant. 2021 Nov;19(11):1156-1162. doi: 10.6002/ect.2021.0282. (M23, IF: 0,938)
10. Vidanović D, Tešović B, Volkening JD, Afonso CL, Quick J, Šekler M, Knežević A, **Janković M**, Jovanović T, Petrović T, Đeri BB. First whole-genome analysis of the novel coronavirus (SARS-CoV-2) obtained from COVID-19 patients from five districts in Western Serbia. Epidemiol Infect. 2021 Nov 2;149:e246. doi: 10.1017/S095026882100220X. (M22, IF: 4,434)
11. Jovanović T, **Janković M**, Knežević A. Emerging variants of novel coronavirus - myth and reality. Srpski arhiv za celokupno lekarstvo. 2021;149: 242-246 doi: 10.2298/SARH210206026J. (M23, IF: 0,207)
12. Božić Lj, Jovanović T, Šmitran A, **Janković M**, Knežević A. Comparison of HPV detection rate in formalin‐fixed paraffin‐embedded tissues of head and neck carcinoma using two DNA extraction kits and three amplification methods. Eur J Oral Sci. 2020;1-7. https://doi.org/10.1111/eos.12746. (M22, IF: 2,612)
13. **Janković M**, Ćupić M, Knežević A, Vujić D, Soldatović I, Zečević Ž, Gobeljić B, Jovanović T. Cytomegalovirus glycoprotein B and N genotypes in pediatric recipients of the hematopoietic stem cell transplant. Virology. 2020;548:168-173. doi:10.1016/j.virol.2020.07.010. (M22, IF: 3,616)
14. Čolović N, **Janković M**, Leković D, Gotić M. Vojislav Arnovljević described “Sézary syndrome” ten years before Sézary and Bouvrain. Srpski Arhiv za Celokupno Lekarstvo. 2016 Sep-Oct;144(9-10): 557-561. (M23, IF: 0,253)
15. Jurišić V. Plećić M, Čolović N, Čemerikić-Martinović V, **Janković M**, Čolović M. MUM-1 and bcl-2 Positive Primary Diffuse Large B Cell Non-Hodgkin's Lymphoma of the Colon. Archives of Iranian Medicine. 2016;19(4): 297-299. (M23, IF: 0,931)
16. **Janković М**, Svetel М, Kostić V. Frequency of REM Sleep Behavior Disorders in Patients with Parkinson's Disease. Vojnosanitetski Pregled. 2015;72(5): 442-6. (M23, IF: 0,355)
17. Čolović M, Vidović A, **Janković M**, Čolović N, Peruničić Jovanović M. Myeloid sarcoma of the testis and skin with osteolytic bone lesions in blastic transformation of primary myelofibrosis. Lab Medicine 2013;44: 258-261. (M23, IF: 0,489)

**Rad u časopisu koji je indeksiran u Science Citation Index–U (SCI) expanded bez IF**

1. **Janković M**, Jovanović T. Cytomegalovirus: A Tale of Resistance. *Med Podml*. 2019;70(4):21-26. doi:10.5937/mp70-23493 (М53, bez IF)

***Ceo rad u časopisima koji nisu indeksirani u gore navedenim bazama podataka***

1. **Jankovic M**. Can cytomegalovirus protect us against brain tumours? A novel global correlation and survey of evidence. Microbiology. 2023. https://microbiology.bg.ac.rs/volume-44-1-3/
2. Jovanović T, Ćupić M, Knežević A, Stanojević M, Lazarević I, Banko A, Miljanović D, **Janković M**. Racionalna primena virusološke dijagnostike u laboratorijskim radu. Acta Clinica. 2018;18(1): 73-79.
3. Colovic N, Lekovic D, **Jankovic M**, Dencic MF, Gotic M. T Lymphoblastic Transformation of chronic Myeloid Leukemia with Isolated Maturing Precursors of Neutrophil Cell line in the Cerebrospinal Fluid. International Journal of Case Reports & Short Reviews. 2017;3(2): 027-030. (bez M kategorizacije i IF)

***Izvodi u zbornicima međunarodnih naučnih skupova:***

1. A Jakovljevic, N Nikolic, D Pureševic, **M Jankovic**, M Madjar, D Miljanovic, K Beljic-Ivanovic, M Andric, J Milasin, A Knezevic. The use of different methodological approaches and counterpart control tissues in the study of active Epstein-Barr virus infection in apical periodontitis. ESE Helsinki 2023 Congress. [Abstract R097]. DOI: 10.1111/iej.14004
2. Kolarž P, Ilić AŽ, **Jankovic M**, Trbovich AM. SARS-CoV-2-size particle removal from the breathing zone: the effects of different ionization types. 11th International aerosol conference. 4-9 September 2022, Athence, Greece. 2022; p. 831. [Abstract book] https://iac2022.gr/#
3. **Jankovic M** *et al*. FEMS 2020. Cytomegalovirus glycoprotein B and N genotypes in pediatric recipients of hematopoietic stem cell transplant**.** https://doi.org/10.26226/morressier.5f3392ca9d1718ca4c8b2f6a
4. Marusic Dobric S., **Jankovic M.**, Stojkovic S., Milovanovic T. Complex case report: molecular identification of CMV in colon mucosa breaks the challenging differentials of apoptotic colonopathy in post-transplantation diarrhoea. UEG Week Barcelona 2019.
5. Milošević I, Popović N, Marković M, Ilić M, Jegorović B, Janković M, Marković A, Korać M. Is leukocytosis an important marker of disease severity in patients with Clostridium difficile infection? [Abstract book] 5th Southeast European conference on Chemotherapy and Infection, Bled, Slovenia, 2014, str. 175.
6. Korać M, Popović N, Marković M, Ilić M, Jegorović M, Janković M, Marković A, Milošević I. Prognostic factors for Clostridium difficile infection. [Abstract book] 5th Southeast European conference on Chemotherapy and Infection, Bled, Slovenia, 2014, str. 176.
7. Marković M, Janković M, Popović N, Marković A, Pelemiš M, Stevanović G, Korać M, Milošević I. The relationship between the amount of inflammation and intensity of malabsorption in patients with pseudomembranous colitis. [Abstract book] 5th Southeast European conference on Chemotherapy and Infection, Bled, Slovenia, 2014, str. 174.
8. Colovic N, Jankovic M, Plecic M, Plecic V, Jovanovic M, Krstovski V, Colovic M. Primary diffuse large B cell non-Hodgkin lymphoma of the colon. [Abstract book] 8th Biannual International Symposium of Coloproctology, Sava Center, Belgrade, 2012, str. 190.
9. Janković M, Šarenac O, Japundžić-Žigon N. Vremenska analiza spontanog baroreceptorskog refleksa primenom dva modela emocionalnog stresa kod normotenzivnih pacova. [Abstract book] Tudományos Diákköri Konferencia, Szeged, 2009, str. 190.
10. Savic I, Mikic I, Jankovic M. Effect of ethanol on bursting activity of the leech Retzius cells induced by nickel. Eur J Med Res [Abstract book] 2009;14(2): 171.

***Izvod u zborniku sa nacionalnog skupa:***

1. Čolović N, **Janković M**, Fekete-Denčić M. T lymphoblastic transformation of the chronic myeloid leukemia associated with a cerebrospinal relapse of chronic phase of disease. [Abstract book] XVIII Kongres udruženja internista Srbije, Zlatibor, Srbija, 2018.
2. **Janković M**, Šuvakov S, Joksić S, Todorović-Balint M, Simić T, Jovanović T. Prevalenca reaktivacije humanog citomegalovirusa (HCMV) I oksidativni stress u netransplantiranih bolesnika sa hematološkim malignitetima. [Abstract book] 12th Serbian Microbiologists Congress MICROMED 2018 REGIO, Belgrade, Serbia, 2018.
3. **Janković M**, Todorović - Balint M, Mihaljević B, Jovanović T. Seroprevalenca, prevalenca reaktivacije i genotip citomegalovirusa u bolesnika sa hematološkim malignitetom. [Abstract book] 11th Serbian Microbiologists Congress MICROMED 2017, Belgrade, Serbia, 2017, str. 113.

***Poglavlja u udžbenicima i praktikumima***

1. Jovanović T, **Janković M**. Replikacija virusa. Medicinska mikrobiologija, urednici Savić B, Mitrović S, Jovanović T. Medicinski fakultet Univerziteta u Beogradu, CIBID – Centar za izdavačku, bibliotečku i informativnu delatnost. Beograd, 2019; 345-357.
2. Savić B, Ranin L, Đukić S, …, **Janković M**. Virusologija. Radna sveska za praktičnu nastavu iz mikrobiologije. Medicinski fakultet Univerziteta u Beogradu, CIBID – Centar za izdavačku, bibliotečku i informativnu delatnost. Beograd, 2017. (103-140)
3. **Učešće u projektima**

1. Broad-Range Hybrid Nanothermometers: Towards Biologically Safe and Technologically Sound Luminescent Temperature Sensing Systems (acronym: nLumiTSens); Fond za nauku Republike Srbije; Program za izvrsne projekte mladih istraživača (PROMIS); broj projekta 11028; Trajanje projekta: 2024 – 2026.

2. Elimination of respirable airborne particles, microplastics, microorganisms, and VOCs by ionization of indoor air and filtration systems: comprehensive investigation for reliable technological answers (acronym: IonCleanTech); Fond za nauku Republike Srbije; Zeleni program saradnje nauke i privrede; Broj projekta: 5661; Trajanje projekta: 2023 – 2025/6.

3. Continuous inactivation and removal of SARS-CoV-2 in indoor air by ionization (idCOVID) 7552286; Fond za nauku Republike Srbije; Specijalni program istraživanja COVID-19. Trajanje projekta: 2021-2022.

4. An evolutionary insight into molecular diversity of emerging pathogens in Serbia through phylogenetic approach (IN-DEPTH); Fond za nauku Republike Srbije; Program za izvrsne projekte mladih istraživača (PROMIS); broj projekta 6059147. Trajanje projekta: 2020-2022.

5. Nacionalna studija seroprevalencije i molekularne karakterizacije na SARS-CoV-2 tokom epidemije u populaciji Srbije (EPI-COVID-SRBIJA). Trajanje projekta: 2020-2022.

6. Medicinski značaj genetičke varijabilnosti virusa; Ministarstvo nauke i tehnološkog razvoja Republike Srbije; broj projekta 175073; rukovodilac projekta prof. dr Tanja Jovanović. Trajanje projekta: 2010-2020.

1. **Citiranost**

40 citata; h-indeks: 4 (na osnovu uvida u profil istraživača broj 57218194970, Scopus® baze podataka, na dan 31.07.2024.)

**Učešće na kontinuiranim medicinskim edukacijama (KME)**

* 2022 – Primena molekularno-bioinformatičkog pristupa u predviđanju, detekciji i prevenciji epidemija izazvanih pretećim patogenima (organizacija: MFUB)
* 2020 - Pneumokokne bolesti mogućnosti za unapređenje prevencije, dijagnoze i lečenja (organizacija: MFUB)
* 2018. – EUCAST preporuke za ispitivanje osetljivosti bakterija na antibiotike 2018 (organizacija: MFUB)
* 2018 – Reakcija lančane polimerizacije (PCR) – Osnove, modaliteti i praktični aspekti (organizacija: MFUB)
* 2017. – Obezbeđivanje i kontrola kvaliteta u mikrobiološkim i drugim medicinskim laboratorijama (organizacija: MFUB)
* 2016. – HIV rezistencija u kliničkoj praksi – metode, tumačenje i primena (organizacija: MFUB)
* 2015. – Lekovima indukovana reakcija sa eozinofilijom i sistemskim simptomima (DRESS): dijagnostičke i terapijske dileme (organizacija: Srpsko lekarsko društvo)
* 2015. – Dijagnostika i lečenje pacijenata sa hroničnim Hepatitisom C (organizacija: Srpsko lekarsko društvo)

**d) Organizovanje naučnih sastanaka i simpozijuma**

Dr Marko Janković je učestvovao u organizaciji nacionalnog seminara pod nazivom „Primena molekularno-bioinformatičkog pristupa u predviđanju, detekciji i prevenciji epidemija izazvanih pretećim patogenima“ u okviru PROMIS projekta 2022. godine. Dr Marko Janković je učestvovao kao saradnik u organizaciji XII i XIII kongresa mirkobiologa Srbije 2023. godine, odnosno 2024. godine kao član organizacionog tima.

**F. OCENA O REZULTATIMA NAUČNOG I ISTRAŽIVAČKOG RADA**

Dr Marko Janković je objavio 17 radova koji su štampani u celosti u časopisima sa JCR liste, sa kumulativnim IF 50,235. U šest od navedenih radova, dr Marko Janković je bio prvi autor, dok je u ostalim koautor.

Takođe, dr Marko Janković je učestvovao u izradi 13 naučnih publikacija koje su štampane kao izvodi. Od toga, ukupno 10 radova je štampano u obliku izvoda u zbornicima međunarodnih skupova.

Sa naučnom aktivnošću dr Marko Janković je započeo na osnovnim studijama, kada je učestvovao u pisanju dva naučna rada, od kojih je jedan objavljen u časopisu sa JCR liste, a drugi u vidu izvoda na međunarodnoj studentskoj konferenciji.

Oblast naučnog interesovanja dr Marka Jankovića je virusologija. Njegovo istraživanje se odnosi na infekciju humanim citomegalovirusom (CMV) u adultnih i pedijatrijskih bolesnika sa hematološkim malignitetima, sa posebnim osvrtom na genotipizaciju virusa i odnos hronične infekcije i kliničkih ishoda. Takođe, istraživanje uključuje ispitivanje povezanosti karakteristika infekcije sa anamnestičkim, kliničkim i drugim laboratorijskim parametrima, između ostalog i oksidativnim stresom u adultnih bolesnika sa malignitetom krvi. Pored navedenog, dr Marko Janković se bavi(o) ispitivanjem uticaja različitih tipova jona na uklanjanje i inaktivaciju virusa iz aerosola, kao i evolucijom zoonitskih RNK virusa.

**G. OCENA O ANGAŽOVANJU U RAZVOJU NASTAVE I DRUGIH DELATNOSTI VISOKOŠKOLSKE USTANOVE**

Dr Marko Janković je u dosadašnjem radu dao značajan doprinos unapređenju nastave, odnosno planiranju, organizovanju i realizaciji nastavnih sadržaja iz oblasti mikrobiologije, a posebno iz oblasti medicinske virusologije u okviru integrisanih studija medicine.

Tokom osnovnih studija, dr Marko Janković je u četvorogodišnjem periodu bio član redakcije studentskog časopisa ''Medicinski podmladak'', a potom i zamenik glavnog i odgovornog urednika navedenog časopisa u školskoj 2011/12. godini. Obavljao je funkciju studenta člana Naučnog veća Medicinskog fakulteta u Beogradu i studenta člana Izdavačkog saveta Medicinskog fakulteta u Beogradu.

Pored pedagoške aktivnosti, dr Marko Janković je uključen i u obavljanje zdravstvene delatnosti Instituta za mikrobiologiju i imunologiju u okviru virusološke dijagnostike i konsultativnog stručnog rada u ambulanti Instituta.

**1) Stručno profesionalni doprinos**

*1.1. Angažovanost u sprovođenju složenih dijagnostičkih, terapijskih i preventivnih procedura.*

Dr Marko Janković aktivno učestvuje u zdravstvenoj delatnosti Instituta za mikrobiologiju i imunologiju u oblasti dijagnostike humanih virusnih infekcija. Takođe, uključen je u konsultativan rad sa pacijentima u ambulanti Instituta, u domenu virusnih infekcija.

Tokom pandemije SARS-CoV-2 virusa, dr Janković je bio angažovan u dijagnostičkoj laboratoriji Gradskog zavoda za javno zdravlje Beograd na aerodromu „Nikola Tesla“ u Beogradu. Takođe, učestvovao je kao deo tima za sekvenciranje SARS-CoV-2 virusa na Institutu za mikrobiologiju i imunologiju Medicinskog fakulteta Univerziteta u Beogradu. Dr Marko Janković je član tima na prijavi za jedan patent (broj. 2022-0050., datum prijave: 25.05.2022., zvaničan naziv prijave: ROTATING DRUM CHAMBER WITH INNER PASSIVE IMPELLER FOR THE IMPROVED PARTICLE DISPERSION AND PROLONGED EXPOSURE TIME).

*1.2. Broj i složenost dijagostičnih, terapijskih i preventivnih procedura, koje je kandidat uveo, ili je učestvovao u njihovom uvođenju.*

U saradnji sa Klinikom za hematologiju Kliničkog Centra Srbije, učestvovao je u uspostavljanju protokola redovnog praćenja odabranih virusnih infekcija u hematoloških bolesnika sa alogenom transplantacijom matičnih ćelija hematopoeze.

**2) Doprinos akademskoj i široj zajednici**

*2.6. Rukovođenje ili angažovanje u nacionalnim ili međunarodnim naučnim ili stručnim organizacijama*

* Član Srpskog lekarskog društva
* Član Udruženja mikrobiologa Srbije
* Član Federacije evropskih udruženja mikrobiologa (engl. Federation of European Microbiological Societies, FEMS)

**3) Saradnja sa drugim visokoškolskim, naučno-istraživačkim ustanovama u zemlji i inostranstvu - mobilnost:**

Dr Marko Janković trenutno ne učestvuje u saradnji sa drugim visokoškolskim, naučno-istraživačkim ustanovama u zemlji i inostranstvu.

**ZAKLJUČNO MIŠLJENJE I PREDLOG KOMISIJE**

Na raspisani konkurs za izbor **asistenta** u zvanje **asistenta sa doktoratom** za užu naučnu oblast **MIKROBIOLOGIJA** koji je objavljen u oglasnim novinama nacionalne službe za zapošljavanje „Poslovi“ dana 29.05.2024. godine, prijavio se jedan kandidat, dr Marko Janković, dosadašnji asistent na Katedri za mikrobiologiju, Medicinskog fakulteta Univerziteta u Beogradu.

Uvidom u celokupni dosadašnji rad dr Marka Jankovića, kao i na osnovu ličnog poznavanja kandidata, članovi komisije su jednoglasni da se radi o savesnom i odgovornom saradniku u domenu svih delatnosti koje se obavljaju na užoj naučnoj oblasti na kojoj se saradnik bira u zvanje.

Na osnovu izvršene analize dostavljene dokumentacije, kao i procene dosadašnje stručne, naučne i pedagoške aktivnosti, komisija smatra da dr Marko Janković ispunjava sve uslove za izbor u zvanje asistenta sa doktoratom, te sa zadovoljstvom, predlažem Izbornom veću Medicinskog fakulteta u Beogradu da se dr Marko Janković izabere u zvanje **asistenta sa doktoratom** za užu naučnu oblast Mikrobiologija na Medicinskom fakultetu Univerziteta u Beogradu.

U Beogradu, 12.08.2024. godine **Stručna komisija:**

#### **Prof. Dr Ana Banko**

\_\_\_\_\_\_\_\_\_\_\_\_\_\_\_\_\_\_\_\_

#### **Doc. dr Danijela Miljanović**

\_\_\_\_\_\_\_\_\_\_\_\_\_\_\_\_\_\_\_\_

#### **Prof. dr Dušan Pavlica**

\_\_\_\_\_\_\_\_\_\_\_\_\_\_\_\_\_\_\_\_